**TECHNINĖ SPECIFIKACIJA**

1. **PIRKIMO OBJEKTAS**
   1. Transporto priemonių veiklos nuoma 60 mėn. laikotarpiui.
   2. Techniniai Transporto priemonių reikalavimai nurodyti Techninės specifikacijos Priede Nr. 1.
   3. Naujos Transporto priemonės turi būti pristatomos į teritorinius skyrius terminais, pagal Techninės specifikacijos Priedą Nr. 6.
   4. Pirkimas skaidomas į 3 (tris) pirkimo objekto dalis.
2. **PIRKIMO OBJEKTO APIMTYS**

Nurodyta Techninės specifikacijos Priede Nr. 6, Lentelėje Nr. 1

1. **SUTARTINIŲ ĮSIPAREIGOJIMŲ VYKDYMO VIETA**

|  |  |  |  |
| --- | --- | --- | --- |
|  | Amber Grid, AB | Laisvės pr. 10, Vilnius  Gudelių g. 49, Vilnius  Verslo g. 11, Maksvytiškiai, Panevėžio raj.  Lipuvkos viensėdis 3, Jauniūnų sen., Širvintų r. | Nurodytas preliminarus Transporto priemonių naudojimo teritorinis adresas. Teritoriniai adresai gali kisti. |
|  | Energy cells, UAB | Ozo g. 12A-1, Vilnius |
|  | EPSO-G, UAB | Laisvės pr. 10, Vilnius |
|  | Litgrid, AB | |  |  | | --- | --- | | Adresas | Transporto priemonių kiekis pagal adresus (pagal Techninės specifikacijos priedą Nr. 6) | | K.G.E. Manerheimo g. 8, Vilnius | 19 | | J. Tiškevičiaus g. 72A, Vilnius | 9 | | Liepų g. 64, Klaipėda | 11 | | Šatrijos tak. 19, Kiškėnai | 2 | | Sirutėnų k., Utenos raj. | 6 | | Pramonės g. 2e, Šiauliai | 9 | | Gintalų k., Telšiai | 2 | | Pušaloto g. 230, Panevėžys | 6 | | Kauno kel. 4, Butkūnai, Alytaus raj. | 7 | | Lankų g. 45, Butrimiškių kaimas, Alytaus raj. | 1 | | Pastotės g. 9, Biruliškės | 27 | |
|  | Baltpool, UAB | Žalgirio g. 90, Vilnius |  |

1. **REIKALAVIMAI PIRKIMO OBJEKTUI**
   1. **Bendrieji reikalavimai pirkimo objektams**
      1. Už Nuomininko mokamą fiksuoto dydžio Nuomos įmoką Nuomotojas įsipareigoja Nuomininkui perduoti Sutarties galiojimo laikotarpiui laikinai valdyti ir naudoti Techninės specifikacijos reikalavimus atitinkančias Transporto priemones, nustatytam nuomos terminui, sąlygomis ir tvarka.
      2. Visomis priemonėmis, reikalingomis Paslaugų teikimui, rūpinasi Nuomotojas savo lėšomis, išskyrus Nuomininko išlaidas Transporto priemonių plovimui, salonų valymui, degalams ir degalinėse įsigyjamoms prekėms. Esant situacijai, kai remonto ar techninio aptarnavimo metu servisas savarankiškai atlieka papildymus, tokius kaip „AdBlue“ skysčio ar kitų eksploatacinių skysčių, kurių sąnaudos įprastai tektų Nuomininkui, šios sąnaudos tenka Nuomotojui.
      3. Paslaugų ar kurios nors jų dalies teikimui Nuomotojas turi teisę pasitelkti trečiuosius asmenis, likdamas atsakingu prieš Nuomininką už tinkamą Paslaugų suteikimą. Už suteiktų Paslaugų tinkamumą (kokybę) Nuomotojas atsako įstatymų nustatyta tvarka.
      4. Nuomotojas ir Nuomininkas Sutarties vykdymui paskiria atsakingus darbuotojus, kurie turi teisę atitinkamos Šalies vardu pasirašyti priežiūros ir administravimo paslaugų teikimo aktus, atlikti kitus techninius reikalavimus tenkinančius veiksmus, susijusius su Paslaugų teikimu.
      5. Nuomotojas ir Nuomininkas apie paskirtus atsakingus darbuotojus informuoja viena kitą Sutartyje nurodytais el. pašto adresais. Kiekviena Šalis turi teisę bet kada pakeisti paskirtus atsakingus darbuotojus kitais savo darbuotojais, informuodama apie tai kitą Šalį el. paštu. Priešingu atveju, įsipareigojimo informuoti apie pasikeitusius Sutartį administruojančius asmenis nesilaikiusi Šalis prisiima visas dėl to kilusias pasekmes.
      6. Visų Nuomininkui pateikiamų Transporto priemonių techninė būklė, konstrukcija, sistemų, agregatų ir mazgų veikimas bei efektyvumas turi atitikti techninius motorinių transporto priemonių ir jų priekabų reikalavimus, patvirtintus Valstybinės kelių transporto inspekcijos prie Susisiekimo ministerijos, gamintojo ir kitų teisės aktų reikalavimus. Taip pat turi būti patikrinta, ar identifikuojami Transporto priemonės duomenys atitinka nurodytus pateikiamuose dokumentuose. Nuomininkui pateikiamų nenaujų Transporto priemonių salono, kėbulo ir kitų mazgų nusidėvėjimas turi būti minimalus (neaprūdijęs kėbulas, nesuplyšusios ir nepradegintos sėdynės bei kilimėliai, nesubraižytos plastmasinės ir kt. salono dalys, salonas išvalytas ir pan.). Transporto priemonės komplektuojamoji sudėtis turi atitikti Kelių eismo taisyklių reikalavimus. Transporto priemonėse turi būti Transporto priemonės naudojimo instrukcija lietuvių kalba, pateikta popieriniu formatu ar kitoje fizinėje laikmenoje.
      7. Rinkos klasifikacijos apibrėžimui bendruosiuose techniniuose reikalavimuose yra naudojama klasifikacija, nurodoma pagal Valstybinės kelių transporto inspekcijos prie Susisiekimo ministerijos viršininko 2008 m. gruodžio 2 d. įsakymą Nr. 2B-479 „Dėl motorinių transporto priemonių ir jų priekabų kategorijų ir klasių pagal konstrukciją reikalavimų patvirtinimo“ (aktuali redakcija) ir privačios bendrovės [www.autotyrimai.lt](http://www.autotyrimai.lt) sudaroma ir viešai skelbiama klasifikacija (aktuali redakcija) <http://www.autotyrimai.lt/klasifikacija>. Nurodytas automobilių klasifikavimas yra skirtas Nuomotojų informavimui, vadovautis Techninėje specifikacijoje nurodytais reikalavimais ir techninėmis Transporto priemonių charakteristikomis.
      8. Transporto perdavimo Nuomininkui metu ir Sutarties vykdymo metu Transporto priemonė neprivalo priklausyti Nuomotojui nuosavybės teise.
      9. Transporto priemonė nuomos laikotarpiui gali būti registruojama Nuomininko vardu, tačiau Nuomotojas ir toliau išlieka jos savininku ir turi padengti išlaidas, susijusias su registravimu/išregistravimu.
      10. Nuomotojas neturi teisės be rašytinio Nuomininko sutikimo perleisti iš Sutarties kylančias teises ir pareigas kitiems asmenims. Transporto priemonės savininko pasikeitimas šia nurodyta tvarka nelaikomas Sutarties keitimu. Transporto priemonės nuosavybės teisės perleidimas šiame punkte nustatyta tvarka galimas tik su sąlyga, kad Sutartyje tarp Nuomotojo ir naujojo Transporto priemonės savininko pastarasis (naujasis Transporto priemonės savininkas) įsipareigoja netrukdyti ir nedaryti jokių kliūčių Sutarties vykdymui.
      11. Sutarties vykdymo metu Nuomotojas turi teisę įkeisti ar kitaip suvaržyti Transporto priemonės nuosavybės teisę tik su Nuomininko rašytiniu sutikimu.
      12. Nuomos įmoką Sutartyje nustatytu terminu Nuomininkas moka Nuomotojui arba pastarojo raštu nurodytam kitam asmeniui. Nuomotojas išlieka visiškai atsakingas prieš Nuomininką už Sutarties sąlygų vykdymą ir tinkamą paslaugų teikimą, nepriklausomai nuo mokėjimų nukreipimo tretiesiems asmenims.
      13. Bendra visų transporto priemonių grupės (pirkimo objekto dalies konkreti kategorija, pvz. „(pvz., tik I2a1 kategorija, vidutiniai visureigiai (SUV), įkraunami hibridai“) rida per visą nuomos laikotarpį neturi viršyti sutartyje numatyto bendro ridos limito, apskaičiuoto kaip vienos transporto priemonės maksimali leistina rida, padauginta iš bendro transporto priemonių skaičiaus. Kiekvienos atskiros transporto priemonės rida gali skirtis, tačiau svarbu, kad bendras visos transporto priemonių grupės ridos vidurkis neviršytų nustatyto limito per sutarties laikotarpį. Esant situacijai, kai pavienių transporto priemonių rida viršija individualiai nustatytą ribą, tačiau bendra visų grupės transporto priemonių rida neviršija numatyto limito, Nuomininkui sankcijos netaikomos.
      14. Jei bendra visos transporto priemonių grupės rida viršija sutartyje numatytą limitą, Nuomininkas, Nuomotojui pareikalavus, įsipareigoja sumokėti netesybas, kaip numatyta Sutarties specialiųjų sąlygų 9.2.3.1 punkte.
      15. Ant visų nuomojamų Transporto priemonių Nuomininkas turės teisę nuomos laikotarpiui užklijuoti įmonių (Nuomininko) logotipus. Grąžinant Nuomotojui Transporto priemones, Nuomininkas savo sąskaita turės pašalinti užklijuotus lipdukus arba sutarus su Nuomotoju, nepašalinti lipdukų ir sumokėti suderintą kompensaciją, kaip numatyta Sutarties specialiųjų sąlygų 9.2.3.3 punkte.
      16. Už vėlavimą pristatyti transporto priemones per Techninėje specifikacijoje nustatytus terminus, Nuomotojui taikomos netesybos, kaip numatyta Sutarties specialiųjų sąlygų 9.2.1 punkte. Šis punktas taip pat taikomas tais atvejais, kai Nuomininkui remonto metu nėra suteikiamas pakaitinė transporto priemonė.
   2. **Pirkimo objekto aprašymas**

***Transporto priemonių užsakymas, pristatymas, grąžinimas***

* + 1. Nuomininko poreikis, nurodytas Techninės specifikacijos 2 punkte, yra maksimalus ir užsakomas. Nuomininkas po Sutarties pasirašymo pateiks tikslią, jo poreikį atitinkančią informaciją apie Transporto priemonių teritorinius adresus. Nuomininkas transporto priemonių užsakymus vykdo Sutartyje nurodytu Nuomotojo elektroniniu paštu. Pasibaigus nuomos sutarčiai, Nuomotojas turės savarankiškai iš Nuomininko teritorinių skyrių pasiimti transporto priemones.
    2. Pagal Nuomininko pateiktą Transporto priemonių užsakymą, Nuomotojas turės suformuoti užsakytų Transporto priemonių parką, atitinkantį visus Transporto priemonėms šioje Techninėje specifikacijoje keliamus reikalavimus ir turės pristatyti Transporto priemones Nuomininkui **Techninės specifikacijos Priede Nr. 6 nurodytais terminais.**
    3. Nuomai teikiamos Transporto priemonės turės būti užregistruotos valstybiniame Transporto priemonių registre. Nuomai Transporto priemonės Nuomininkui pateikiamos švarios (išorė ir vidus), su kuro kiekiu bake (arba su užtektinai įkrauta baterija), kurio užteks nuvažiuoti ne mažiau 40 km.
    4. Nuomininkas neįsipareigoja grąžinti transporto priemonės švariu ir tvarkingu jos vidumi, tačiau Nuomotojas turi teisę pareikalauti iš Nuomininko valymo kompensacijos kaip numatyta Sutarties specialiųjų sąlygų 9.2.3.3 punkte.
    5. Transporto priemonė turi būti grąžinta su kuru bake arba pakankamai įkrauta baterija, užtikrinančia galimybę nuvažiuoti ne mažiau kaip 40 km. Jei nuomos pabaigoje Transporto priemonėje yra likęs didesnis kuro likutis, nei numatyta, Nuomininkas turi teisę pareikalauti iš Nuomotojo kompensacijos už Transporto priemonėje likusį kurą. Tokiu atveju Nuomininkas pateikia Nuomotojui pirkto kuro kainą įrodančias sąskaitas faktūras, pagal kurias yra paskaičiuojama likusio bake kuro vertė, atimant minimalų nuvažiuojamą atstumą ne mažesnį kaip 40 km.
    6. Perdavimo metu Nuomininkas turi pasirūpinti, kad kiekvienas transporto priemonės raktas (įskaitant ir atsarginį, jei jis bus suteiktas) būtų aprūpintas pakabuku, kuriame aiškiai nurodytas transporto priemonei, kuriai priklauso raktas, valstybinis numeris. Taip pat visi su transporto priemone susiję dokumentai turi būti tvarkingai sudėti į dokumentų dėklą.
    7. Sutarties galiojimo laikotarpiu Nuomininkas gali atsisakyti Transporto priemonių nuomos, įspėdamas Nuomotoją raštu ne vėliau kaip prieš 90 kalendorinių dienų prieš atsisakymą ir tokiu atveju, bauda nėra taikoma. Jei Nuomininkas atsisako transporto priemonės nuomos likus mažiau nei 90 kalendorinių dienų iki nuomos laikotarpio pabaigos, Nuomininkas turi sumokėti Nuomotojui baudą, kaip numatyta Sutarties specialiųjų sąlygų 9.2.3.4 punkte. Transporto priemonių atsisakymas galimas tik praėjus ne mažiau nei 21 (dvidešimt pirmam) mėnesiui po Transporto priemonės nuomos laikotarpio pradžios. Nuomotojas gali netaikyti baudos arba taikyti mažesnį baudos dydį.
    8. Transporto priemonės perdavimas įforminamas priėmimo-perdavimo aktu, kurį paruošia ir pateikia pasirašymui Nuomotojas. Konkrečios Transporto priemonės Nuomos įmokos mokestis pradedamas/baigiamas skaičiuoti nuo tos Transporto priemonės perdavimo/priėmimo Nuomininkui/Nuomotojui dienos.

***Transporto priemonių draudimo sąlygos ir žalų atlyginimas***

* + 1. Visa rizika dėl Transporto priemonių sugadinimo, autoįvykių, trečiųjų asmenų neteisėtų veiklų, gaisrų, stichinių nelaimių ir kitų įvykių, kurie sukelia nuomojamos Transporto priemonės sugadinimą ar sunaikinimą tenka Nuomotojui, jam prisiimant visas su tuo susijusias išlaidas (išskyrus išskaitą (frančizę), kaip numatyta Techninės specifikacijos Priede Nr. 2). Išimtis taikomas, jei žala padaryta dėl tiesioginės Nuomininko kaltės ir dėl šios kaltės įvykis pripažįstamas nedraudiminiu (nedraudiminiai autoįvykiai aprašyti Techninės specifikacijos Priede Nr. 2); Nuomininkas veikė tyčia arba dėl didelio neatsargumo pažeidė eismo ar eksploatacijos taisykles; Nuomininkas nesilaikė privalomų pareigų įvykus įvykiui (pvz., nepranešė draudimo bendrovei, nesikreipė į policiją, bėgo iš įvykio vietos ir pan.), kas lėmė draudimo išmokos atsisakymą. Ginčo atveju dėl kaltės ar žalos dydžio Nuomininkas turi teisę pasitelkti nepriklausomą ekspertą.
    2. Jeigu nuomojamai transporto priemonei padaroma žala autoįvykio atveju, bei paaiškėja, kad Transporto priemonė nebuvo apdrausta, buvo be galiojančios techninės apžiūros, visus nuostolius prisiima Nuomotojas.
    3. Transporto priemonės nuomos metu Nuomininkas turės atlyginti Nuomotojui visas pagrįstas protingas išlaidas, susijusias su Nuomininko padaryta tyčine žala nuomojamai Transporto priemonei arba žala, atsiradusia po jos eksploatavimo neleistina apkrova ir pan. (sankabos sugadinimas dėl neleistinos mechanizmo apkrovos, lingių sulaužymas dėl neleistinos masės pakrovimo į automobilį, Transporto priemonės raktų, dokumentų pametimas ir pan.), prarastų Transporto priemonės dokumentų ar raktų atstatymo išlaidas. Jei Nuomininkas dėl Transporto priemonei padarytos žalos pagrįstumo ar dydžio nesutinka, Transporto priemonei padarytos žalos vertinimui Nuomininkas gali pasitelkti nepriklausomus ekspertus.
  1. **PASLAUGOS, TEIKIAMOS UŽ FIKSUOTO DYDŽIO MĖNESINĘ TRANSPORTO PRIEMONĖS NUOMOS ĮMOKĄ:**

***Techninė priežiūra ir remontas***

* + 1. Nuomotojas privalo užtikrinti tinkamą ir savalaikį garantinį ir pogarantinį Transporto priemonių remontą dėl natūralaus ir nenatūralaus nusidėvėjimo, Transporto priemonių atstatymą po autoįvykio, gamintojo garantinių defektų bei atskirų mazgų bei agregatų remontą/keitimą. Taip pat prižiūrėti remonto darbų vykdymo terminus, teikti atsargines dalis ir medžiagas, priimti techninius sprendimus, vykdyti kokybės kontrolę.
    2. Nuomotojas privalo suteikti techninės priežiūros ir remonto paslaugas per 4 (keturias) darbo valandas nuo Transporto priemonės perdavimo Nuomotojui momento. Atsižvelgiant į reikalingų atlikti darbų sudėtingumą, šalys gali susitarti dėl ilgesnio remonto darbų atlikimo termino. Nuomotojas turi įspėti Nuomininką, jei diagnozavus gedimą matoma, kad jo remontas gali užsitęsti ilgiau nei 24 val., nedelsiant apie tai informuoti Nuomininką pateikiant preliminarią remonto trukmę. Pakaitinės Transporto priemonės suteikimas vykdomas pagal Techninės specifikacijos 4.3.7 punktą.
    3. Nuomotojas turi sekti, planuoti, organizuoti ir atlikti Transporto priemonių periodinį techninį aptarnavimą pagal Transporto priemonės gamintojo rekomendacijas, priklausomai nuo ridos ir sezoniškumo. Jei Transporto priemonėje užsidega įspėjamieji indikatoriai arba jei atsiranda būtinybė atlikti techninę priežiūrą anksčiau, Nuomininkas privalo apie tai informuoti Nuomotoją nedelsdamas.. Pakaitinės Transporto priemonės suteikimas vykdomas pagal Techninės specifikacijos 4.3.7 punktą.
    4. Transporto priemonės remontas turi būti baigtas per maksimalų 1 mėnesio terminą. Jei remontas užtrunka ilgiau, tiekėjas privalo suteikti pakaitinę transporto priemonę, kurios techninės charakteristikos atitinka remontuojamos transporto priemonės savybes.
    5. Visais techninės priežiūros ir remonto atvejais, Nuomotojas įsipareigoja vykdyti Transporto priemonių nuvarymą ir grąžinimą atgal iki Nuomininko.

***Techninė apžiūra***

* + 1. Užtikrinti Transporto priemonių valstybinės techninės apžiūros galiojimą Sutarties galiojimo laikotarpiu – planuoti, organizuoti Transporto priemonių paruošimą privalomajai techninei apžiūrai ir ją atlikti. Nuomotojas įsipareigoja vykdyti Transporto priemonių nuvarymą iki techninės apžiūros centro ir atgal iki Nuomininko. Visi su šiomis paslaugomis susiję mokesčiai ir išlaidos turi būti įtraukti į kasmėnesinę įmoką. Nuomotojas privalo informuoti Nuomininką mažiausiai prieš dvi savaites iki šių paslaugų suteikimo. Pakaitinės Transporto priemonės suteikimas vykdomas pagal Techninės specifikacijos 4.3.7 punktą.

***Transporto priemonių perdavimas, pakaitinės suteikimas***

* + 1. Jei nuomojama Transporto priemonė negali būti naudojama (po autoįvykio, gedimo, techninės apžiūros, remonto ar kitų darbų), ir ji nebus grąžinta Nuomininkui tą pačią darbo dieną iki 16:00 val., Nuomotojas įsipareigoja suteikti pakaitinę transporto priemonę (iki 16 val.). Išimtis taikoma, jei remonto poreikis paaiškėja likus mažiau nei 4 valandoms iki pakaitinės transporto priemonės suteikimo laiko (16 val.) – tokiu atveju pakaitinė priemonė turi būti suteikta ne vėliau kaip per 24 valandas nuo poreikio išaiškėjimo.
    2. Pakaitinė Transporto priemonė Nuomininkui pateikiama švari (išorė ir vidus), pilnu kuro baku (elektromobilis pilnai pakrautas). Nuomininkas, grąžindamas pakaitinę Transporto priemonę, Nuomotojui privalo ją grąžinti švarią (išorė ir vidus), pilnu kuro baku (elektromobilis pilnai pakrautas).
    3. Techninės specifikacijos 4.3.10 punkte nurodytais atvejais, jei Nuomininko užsakytas nuomojamas automobilis yra elektrinis, pakaitinė transporto priemonė taip pat privalo būti elektrinė arba Nuomotojas suteikia Nuomininkui degalų kortelę, o Nuomininkas padengia degalų tiesiogines išlaidas. Kitais atvejais pakaitinės transporto priemonės kuro rūšis gali skirtis nuo nuomojamo automobilio kuro rūšies, t. y. benzinas gali būti pakeistas į dyzeliną arba dyzelinas į benziną, tačiau pakaitinė transporto priemonė negali būti elektrinė.
    4. Pakaitinės Transporto priemonės turi būti:
* **I2a1, I2a2 kategorijoms, vidutiniams visureigiams (SUV), elektromobiliams** – I2a1, I2a2, DE1 kategorijos, prošvaisa ne mažesnė 150 mm, jei pakaitinis suteikiamas elektrinis – ne mažesnės nei 60 kWh baterijos talpos, ne senesnė kaip 5 (penkerių) metų transporto priemonė.
* **I2a1, I2a2 kategorijoms, vidutiniams visureigiams (SUV), įkraunamiems hibridams** – I2a2, DE1 kategorijos prošvaisa ne mažesnė 160 mm, 4 varomųjų, ne senesnė kaip 5 (penkerių) metų transporto priemonė.
* **K2 kategorijai, pikapams** – turi būti suteikiama padidinto pravažumo (SUV, pikapo kategorijos), 4 varomųjų, prošvaisa ne mažesnė 180 mm, su vidaus degimo varikliu, ne senesnė kaip 5 (penkerių) metų transporto priemonė.
* **K3a kategorijai, vidutiniam furgonams (N1)** – turi būti suteikiama padidinto pravažumo (SUV, pikapo arba furgono kategorijos), 4 varomųjų, prošvaisa ne mažesnė 150 mm, su vidaus degimo varikliu, ne senesnė kaip 5 (penkerių) metų transporto priemonė.
* **K3a kategorijai, vidutiniam furgonams (M1)** – turi būti suteikiama, prošvaisa ne mažesnė 150 mm, su vidaus degimo varikliu, ne senesnė kaip 5 (penkerių) metų, 9 sėdimų vietų (8+1) transporto priemonė.
  + 1. Atvejais, kai nuomai Transporto priemonė negali būti pristatyta numatytais terminais, Nuomotojas įsipareigoja suteikti pakaitinę transporto priemonę ne ilgesniam nei 1 (vienerių) metų laikotarpiui. Pakaitinės Transporto priemonės reikalavimai turi būti analogiški, kaip nurodyta Techninės specifikacijos 4.3.10 punkte. Už nuomai ne laiku pristatytą pakaitinę Transporto priemonę apmokama ne daugiau nei pirmiesiems 6 (šešiems) mėnesiams 80 procentų pagal pasiūlytą įkainį tai transporto priemonei pagal atitinkamą pirkimo objekto dalį (skaičiuojama pagal nuomos ir priežiūros įkainį), likusiems 6 (šešiems) mėnesiams ne daugiau nei 60 procentų pagal pasiūlytą įkainį tai transporto priemonei pagal atitinkamą pirkimo objekto dalį (skaičiuojama pagal nuomos ir priežiūros įkainį).

***Draudimas, mokesčiai***

* + 1. Nuomotojas privalo užtikrinti nuomojamų Transporto priemonių privalomąjį civilinės atsakomybės draudimą ir KASKO Transporto priemonių draudimą (Transporto priemonių valdytojų civilinės atsakomybės privalomojo ir KASKO draudimo reikalavimai pateikti Techninės specifikacijos Priede Nr. 2). Franšizė draudiminiams įvykiams, išskyrus vagystę, pagal Nuomotojo pateiktą dydį Pasiūlymo formoje. Franšizė Transporto priemonės vagystės atveju – ne daugiau kaip 10 proc. Transporto priemonės rinkos vertės. Užtikrinti nuomojamų Transporto priemonių tarptautinį Transporto priemonės draudimą (žaliąją kortelę). Visi draudiminiai mokesčiai turi būti įtraukti į Transporto priemonės Nuomos įmoką ir negali atsirasti papildomų mokesčių priklausančių nuo Nuomininko žalų istorijos, vairavimo stažo, amžiaus, vairuojančio asmens (Transporto priemonę vairuoti gali ir ne įmonės darbuotojai).
    2. Nuomotojas turi atlikti draudiminių ir nedraudiminių eismo įvykių administravimą, kontaktavimą su Nuomininko darbuotojais dėl reikalingos informacijos pateikimo, su įvykiu susijusių dokumentų pildymą bei pateikimą draudimo kompanijai pagal galiojančius teisės aktus. Organizuoti būtinus Transporto priemonės atstatymo darbus.
    3. Prieš draudžiamojo laikotarpio pradžią (ne vėliau kaip prieš 3 darbo dienas), Nuomotojas turi Nuomininkui pateikti elektroninius arba esant Nuomininko prašymui – popierinius draudimo polisus.
    4. Nuomotojas privalo pasirūpinti, kad nuomos laikotarpiu būtų sumokėti kelių mokesčiai (metinė vinjetė), Transporto priemonių savininkų ar valdytojų naudotojo mokesčiai ar visus kitus norminiais teisės aktais nustatytus ar naujai atsiradusius su Transporto priemonių eksploatavimu susijusius mokesčius (jeigu tokie būtų reikalingi).

***Pagalba kelyje***

* + 1. Nuomotojas turi telefonu teikti instrukcijas Nuomininkui 24 val. per parą, 7 dienas per savaitę apie tinkamą elgesį konkrečiu atveju, Transporto priemonei sugedus ar įvykus eismo įvykiui.
    2. Nuomotojas privalo suteikti techninę pagalbą kelyje 24 val. per parą 7 paras per savaitę Transporto priemonei sugedus ar po autoįvykio, transportuoti sugedusią ar sugadintą Transporto priemonę į remonto vietą visose Baltijos ir kitose ES šalyse. Teikdamas šią paslaugą Nuomotojas įsipareigoja užtikrinti, kad į įvykio vietą pagalbos kelyje Transportas atvyktų per nustatytus terminus: per 2 valandas didžiuosiuose Lietuvos miestuose (Vilnius, Kaunas, Klaipėda, Šiauliai, Panevėžys, Alytus, Utena), per 3 valandas visoje Lietuvos teritorijoje, per 6 valandas Europos Sąjungos šalyse, arba esant objektyvioms ir pagrįstoms aplinkybėms, terminas gali būti keičiamas sutarus dėl ilgesnio techninės pagalbos suteikimo termino.
    3. Nuomotojas, perduodamas automobilį Nuomininkui, privalo užtikrinti, kad transporto priemonėje būtų atmintinė, kurioje pateikiama informacija apie veiksmus eismo įvykio, avarijos, apgadinimo ar panašiais atvejais. Atmintinėje turi būti nurodyti kontaktiniai duomenys ir žingsniai, kurių vairuotojas turėtų imtis susidarius minėtoms situacijoms.

***Padangų, kilimėlių keitimas, gesintuvai, vaistinėlės ir sezoninė defektacija***

* + 1. Nuomotojas turi aprūpinti Transporto priemones padangomis, atitinkančiomis Techninės specifikacijos Priede Nr. 1 nurodytiems reikalavimams. Padangos ir jų būklė turi atitikti techninius motorinių transporto priemonių ir jų priekabų reikalavimus, patvirtintus Valstybinės kelių transporto inspekcijos prie Susisiekimo ministerijos, transporto priemonių gamintojo ir kitų teisės aktų reikalavimus. Jeigu Sutarties vykdymo metu Transporto priemonei yra keičiamos susidėvėjusios ar sugadintos padangos, tai padangos turi būti pakeistos naujomis (nedėvėtomis, nerestauruotomis).
    2. Nuomotojas turi organizuoti, transportuoti transporto priemones ir atlikti sezoninį (antrą ir ketvirtą kiekvienų metų ketvirtį) padangų keitimą, montavimą, balansavimą, nesezoninių padangų ir ratų saugojimą. Išimtis taikoma AB „Amber Grid“ – padangų keitimas turi būti organizuojamas dviejuose objektuose (Gudelių g. 49, Vilnius ir Verslo g. 11, Maksvytiškiai, Panevėžio raj.), pasitelkiant mobilius servisus.
    3. Paruošti ir pateikti Nuomininkui padangų keitimo grafiką ir suderinti jį su Nuomininku, prieš antrą ir ketvirtą kiekvienų metų ketvirtį.
    4. Nuomotojas turi vykdyti padangų ridos apskaitą bei nusidėvėjimo kontrolę, keisti susidėvėjusias padangas, savo pajėgumais utilizuoti netinkamas eksploatuoti padangas, vadovaujantis LR Atliekų tvarkymo įstatymu. Padangos keičiamos, kai jų protektoriaus gylis pasiekia teisės aktuose nustatytą minimalų ribą arba anksčiau, jei dėl objektyvių priežasčių (pvz., netolygaus dėvėjimosi, mechaninių pažeidimų) padangos tampa netinkamos eksploatuoti.
    5. Nuomotojas turi užtikrinti, kad Transporto priemonėse pagal LR įstatymus ir teisės aktus būtų pirmosios pagalbos rinkinys, gesintuvas bei kiti privalomi priedai. Pirmosios pagalbos rinkinys, gesintuvas bei kiti privalomi priedai, kurie turi ribotą galiojimo laiką ar turi būti periodiškai patikrinami, šie priedai būtų galiojantys ar laiku patikrinti (teisę tai daryti turinčiose įmonėse), tvarkingi ir paruošti naudojimui (pakeisti pasibaigusio galiojimo Priedus ir patikrinti tuos, kurie privalo būti patikrinti, šios sąnaudos turi būti įskaičiuotos į kasmėnesinę įmoką).
    6. Nuomos laikotarpiu Nuomotojas privalo keisti susidėvėjusius kilimėlius, jei jų susidėvėjimas yra akivaizdus ir trukdo normaliai eksploatuoti transporto priemonę, ir tai yra įtraukiama į priežiūros paslaugų įkainį ir papildomai nepamokestinami Nuomininkui.

***Transporto priemonės nuvarymas***

* + 1. Nuomotojas turi savarankiškai vykdyti nuomojamų Transporto priemonių nuvarymą iš Nuomininko teritorinių skyrių (iki autoservisų, techninių apžiūrų centrų ir kt., atliekant visus su transporto priemonės technine priežiūra, apžiūra, draudiminių įvykių administravimu ir pan. susijusius darbus), esančių Nuomininko teritorinio skyriaus mieste arba kitame mieste, bei jų parvarymą atgal į Nuomininko teritorinius skyrius. Preliminarus teritorinių skyrių sąrašas pateiktas Techninės specifikacijos 3 punkte. Nuomotojui transportuojant išnuomotas Transporto priemones šiame punkte nurodytų paslaugų suteikimui, Nuomininkui degalų sąnaudos nekompensuojamos. Ši paslauga galioja ir pakaitinės Transporto priemonės suteikimo atveju.

***Terminų stebėjimas, informavimas, registravimas***

* + 1. Nuomotojas turi vykdyti transporto priemonių techninio aptarnavimo, techninės apžiūros terminų stebėjimą, transporto priemonių ridos stebėjimą, taip pat informuoti Nuomotojo darbuotojus (kontaktus pateikia Nuomininkas) apie su terminais, rida susijusius būtinus darbus, kuriuos reikia atlikti transporto priemonei. Nuomotojas privalo pats suderinti būtinų darbų atlikimo laiką su serviso paslaugų teikėjais, suderinti veiksmus su vairuotoju (Nuomininkas užtikrina, kad vairuotojai bendradarbiautų ir būtų pasiekiami pagal suderintą tvarkaraštį), taip pat pats pasirūpinti savarankiškai transporto priemonės paėmimu ir pristatymu, bei transporto priemonės gražinimu vairuotojui.

***Transporto priemonių maršrutų stebėjimo ir kontrolės sistema***

* + 1. Visose nuomojamose Transporto priemonėse Nuomininkas turi teisę nuomos laikotarpiui sumontuoti automobilių parko valdymo (maršruto kontrolės, automobilių atrakinimo) sistemas. Visos su montavimu, demontavimu ir priežiūra susijusios išlaidos tenka Nuomininkui. Nuomininkas įsipareigoja užtikrinti, kad montavimas ir naudojimas nepažeis transporto priemonės gamintojo garantinių sąlygų ir nesukels techninių gedimų.

***Ataskaitos ir duomenų pateikimas Nuomininkui***

* + 1. Esant Nuomininko poreikiui, Nuomotojas visą Sutarties galiojimo laikotarpį turi turėti galimybę parengti iki 5 ataskaitų per metus apie Transporto priemones iš Nuomotojo kaupiamų ir/arba Nuomininko pateiktų duomenų. Ataskaitos turi būti parengiamos per 10 darbo dienų nuo Nuomininko prašymo pateikimo dienos. Papildomos ataskaitos nėra papildomai apmokestinamos. Nuomotojas ir Nuomininkas kiekvieną kartą suderina papildomų ataskaitų turinį. Ataskaitos turi būti pateikiamos Excel formatu arba kitu suderintu formatu.
    2. Esant Nuomininko poreikiui, turi būti užtikrinta galimybė tiesiogiai pasiekti transporto valdymo programos duomenų bazę, kad būtų galima naudoti duomenis Power BI ataskaitų kūrimui ar kitiems Nuomininko duomenų analitikos poreikiams.

***Gedimų registravimas***

* + 1. Nuomotojas turi suteikti galimybę Nuomininkui registruoti Transporto priemonių gedimus ir kitą informaciją (susijusią su Transporto priemonės eksploatacija) Nuomotojo nurodytu telefonu ir/arba elektroniniu paštu (esant galimybei registruoti Nuomotojo informacinėje sistemoje, sistema turi būti pasiekiama nuotoliniu būdu iš kompiuterizuotos darbo vietos). Gedimai registruojami 24/7 režimu, tačiau Nuomotojas privalo reaguoti į pateiktus pranešimus ne vėliau kaip per 1 darbo dieną nuo registracijos.
    2. Nuomininkas turi turėti galimybę gauti informaciją apie užregistruotų gedimų šalinimo būseną. Nuomininkui pageidaujant, teikti jam su tuo susijusias ataskaitas apie gedimų ir remontų istoriją. Transporto priemonių gedimų ataskaitos forma ir šios formos pateikimo būdas nustatomi ir suderinami tarp Nuomininko ir Nuomotojo.