**TRIŠALĖ ATSISKAITYMO SUTARTIS**

20\_\_\_ m.\_\_\_\_\_\_\_\_\_\_\_\_\_\_ \_\_ d. Nr. \_\_\_\_\_\_\_\_\_\_\_\_\_\_\_\_

Vilnius

**Perkančiojo subjekto pavadinimas**:

AB „Amber Grid“

Laisvės pr. 10, LT-04215 Vilnius

el. paštas info@ambergrid.lt

tel. (8 5) 236 0855, faks. (8 5) 236 0850

A.s. LT71 7044 0600 0790 5969

AB SEB bankas

Įmonės kodas 303090867

PVM mokėtojo kodas LT100007844014

toliau – Pirkėjas,

**Tiekėjo pavadinimas**:

Įmonės kodas:

PVM mokėtojo kodas:

Adresas:

Atsiskaitomosios (-ųjų) sąskaitos (-ų) numeris (-iai) mokėjimams vykdyti:

toliau – Tiekėjas,

(Jeigu tai jungtinės sutarties veiklos pagrindu veikianti ūkio subjektų grupė, nurodyti, iš kokių ūkio subjektų sudaryta, visų šių subjektų pavadinimus, įmonės ir PVM kodus, adresus, atsakingojo partnerio pavadinimą bei šį partnerį atstovaujančio asmens pareigas, vardą ir pavardę)

ir

**Subtiekėjo pavadinimas:**

Įmonės kodas:

PVM mokėtojo kodas:

Adresas:

Atsiskaitomosios (-ųjų) sąskaitos (-ų) numeris (-iai) mokėjimams vykdyti:

toliau – Subtiekėjas,

toliau kiekviena atskirai vadinama Šalimi, o visos kartu vadinamos Šalimis, atsižvelgdamos į tai, kad [Pirkėjas ir Tiekėjas] [įrašyti datą] sudarė pirkimo-pardavimo sutartį Nr. [įrašyti numerį] (toliau – Pirkimo sutartis), siekdamos nustatyti tiesioginio atsiskaitymo tvarką remiantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo 96 str. 2 dalimi, sudarė šią trišalę atsiskaitymo sutartį (toliau – Trišalė sutartis).

**1. straipsnis. Sutarties dalykas**

1.1. Šios Trišalės sutarties dalykas yra tiesioginio atsiskaitymo su Subtiekėju tvarka ir sąlygos.

**1.2. straipsnis. Atsiskaitymo tvarka**

1.3. Avansinis mokėjimas nemokamas.

1.4. Kiekvieno tarpinio ir (ar) ga;utinio mokėjimo suma nustatoma pagal faktiškai [suteiktų paslaugų / atliktų darbų / pristatytų prekių kiekį bei jų vertę]. Pirkėjas Subtiekėjui moka tokias sumas, kurios neviršija sumų, Pirkėjo mokėtinų Tiekėjui už tinkamai ir laiku [suteiktas ir Pirkimo sutartyje nustatyta tvarka priimtas paslaugas] [atliktus ir Pirkimo sutartyje nustatyta tvarka priimtus darbus] [pristatytas ir Pirkimo sutartyje nustatyta tvarka priimtas prekes], kuriuos (-ias) faktiškai ir tinkamai [suteikė] [atliko] [pristatė] Subtiekėjas (jei tokie (-ios) [paslaugos suteiktos] [darbai atlikti] [prekės pristatytos] netinkamai ar ne laiku, iš mokėtinų sumų bus išskaičiuotos baudų, nuostolių ir/ar netesybų sumos, taikytinos pagal šią Pirkimo sutartį dėl atitinkamų [paslaugų] [darbų] [prekių] netinkamo ar pavėluoto [suteikimo] [atlikimo] [pristatymo]. Pirkėjas turi teisę pasinaudoti Pirkimo sutartyje ir (ar) teisės aktuose numatyta piniginių lėšų sulaikymo teise ir Subtiekėjui mokėtinų piniginių lėšų atžvilgiu.

1.5. Subtiekėjas prieš teikdamas mokėjimo dokumentus Pirkėjui pateikia Tiekėjo pasirašymui ir patvirtinimui tinkamai įformintus Pirkimo sutarties vykdymo dokumentus (po 3 (tris) egzempliorius): [Paslaugų] [Darbų] [Prekių] perdavimo-priėmimo aktą ir Pirkimo sutarties įgyvendinimo ataskaitą (jeigu taikoma).

1.6. Sutarties Šalys susitaria, jog Subtiekėjo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subtiekėjo [suteiktas paslaugas] [atliktus darbus] [pristatytas prekes] yra teisinga, [suteiktos paslaugos] [atlikti darbai] [pristatytos prekės] bei dokumentų įforminimas atitinka Pirkimo sutarties sąlygas;

1.7. Tiekėjas gavęs iš Subtiekėjo Pirkimo sutarties vykdymo dokumentus patikrina juos ir nustatęs, kad dokumentuose pateikta informacija apie Subtiekėjo [suteiktas paslaugas] [atliktus darbus] [pristatytas prekes] yra teisinga, [suteiktos paslaugos] [atliktus darbus] [pristatytos prekės] atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:

1.7.1. pasirašo ir patvirtina [Paslaugų] [Darbų] [Prekių] perdavimo-priėmimo aktą;

1.7.2. Pasirašo ir patvirtina Pirkimo sutarties įgyvendinimo ataskaitą (jeigu taikoma);

1.7.3. pateikia Pirkimo sutarties vykdymo dokumentus Pirkėjui.

1.8. Jeigu Tiekėjas nustato, kad Subtiekėjo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie [suteiktas paslaugas] [atliktus darbus] [pristatytas prekes] yra neteisinga, [suteiktos paslaugos] [atlikti darbai] [pristatytos prekės] neatitinka Pirkimo sutarties sąlygų ar esant kitiems neatitikimams Tiekėjas turi ne vėliau kaip per 2 (dvi) darbo dienas nuo tokio sprendimo priėmimo dienos, raštu informuoti apie tai Subtiekėją, nurodydamas trūkumus ir nustatydamas Pirkimo sutarties nuostatas atitinkantį terminą trūkumams pašalinti.

1.9. Per Tiekėjo nustatytą terminą Subtiekėjui pašalinus trūkumus, Tiekėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Pirkėjui.

1.10. Pirkėjas ne vėliau kaip per [nurodyti terminą] nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie [suteiktas paslaugas] [atliktus darbus] [pristatytas prekes] yra teisinga, [suteiktos paslaugos] [atlikti darbai] [pristatytos prekės] atitinka Pirkimo sutarties sąlygas, pasirašo [Paslaugų] [Darbų] [Prekių] perdavimo-priėmimo aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Tiekėjui ir Subtiekėjui.

1.11. Jeigu Pirkėjas nustato, kad Tiekėjo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai arba dokumentuose pateikta informacija apie [suteiktas paslaugas] [atliktus darbus] [pristatytas prekes] yra neteisinga, [suteiktos paslaugos] [pristatyti darbai] [pristatytos prekės] neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Tiekėją, nurodydamas trūkumus ir nustatydamas protingą terminą trūkumams pašalinti.

1.12. Per Pirkėjo nustatytą terminą Tiekėjui pašalinus trūkumus ir pakoregavus dokumentus, Pirkėjas ne vėliau kaip per 3 (tris) darbo dienas nuo visų tinkamai įformintų dokumentų gavimo dienos, pasirašo [Paslaugų] [Darbų] [Prekių] perdavimo-priėmimo aktą ir kitus dokumentus, jei taikoma, ir pateikia pasirašytus dokumentus Tiekėjui ir Subtiekėjui.

1.13. Subtiekėjas tik gavęs be išlygų visų Šalių suderintą ir pasirašytą [Paslaugų] [Darbų] [Prekių] perdavimo-priėmimo aktą, suformuoja elektroninę sąskaitą-faktūrą/PVM sąskaitą-faktūrą (toliau – Elektroninė sąskaita). Elektroninė sąskaita faktūra, atitinkanti Europos elektroninių sąskaitų faktūrų standartą, teikiama Subtiekėjo pasirinktomis priemonėmis. Europos elektroninių sąskaitų faktūrų standarto neatitinkanti elektroninė sąskaita faktūra gali būti teikiama tik naudojantis informacinės sistemos „E. sąskaita“ priemonėmis.

1.14. Jei Subtiekėjas pateikia sąskaitą kitomis priemonėmis, Pirkėjas turi teisę tokios sąskaitos neapmokėti.

1.15. Pirkėjas ne vėliau kaip per Pirkimo sutartyje nurodytą terminą patikrina Elektroninę sąskaitą ir, jeigu pateikta Elektroninė sąskaita yra tinkamai įforminta, per Pirkimo sutartyje nurodytą atsiskaitymo terminą nuo Elektroninės sąskaitos gavimo dienos perveda lėšas į Subtiekėjo nurodytą banko sąskaitą.

1.16. Ne vėliau kaip per 5 (penkias) darbo dienas po kiekvieno ataskaitinio laikotarpio pabaigos Pirkėjas raštu teikia informaciją Tiekėjui apie per šį ataskaitinį laikotarpį atliktus mokėjimus Subtiekėjui.

1.17. Pirkėjo atliktų tiesioginių mokėjimų Subtiekėjui suma bus mažinama Pirkimo sutartyje nustatyta Pirkimo sutarties kaina (atitinkama jos dalis), Pirkėjo už atitinkamus (-as) [paslaugas] [darbus] [prekes] mokėtina Tiekėjui.

**2. straipsnis. Pakeitimo ir nutraukimo sąlygos**

2.1. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.

2.2. Sutarties sąlygų keitimą gali inicijuoti kiekviena Sutarties Šalis, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 10 (dešimt) darbo dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

2.3. Trišalė sutartis keičiama šiais atvejais:

2.3.1. kai keičiamos Pirkimo sutarties sąlygos, turinčios įtakos Trišalės sutarties įgyvendinimui;

2.3.2. kai keičiamos Subtiekimo sutarties sąlygos, turinčios įtakos Trišalės sutarties įgyvendinimui;

2.3.3. kitais atvejais.

2.4. Trišalė sutartis gali būti nutraukiama raštišku abiejų Šalių susitarimu šiais atvejais:

2.4.1. kai atsisakoma tiesioginio atsiskaitymo būdo;

2.4.2. kai nutraukiama Subtiekimo sutartis;

2.4.3. kai nutraukiama Pirkimo sutartis.

**3. straipsnis. Šalių atsakomybė**

3.1. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

3.2. Tiekėjas atsako Pirkėjui už Subtiekėjo prievolių neįvykdymą ar netinkamą įvykdymą, o Subtiekėjui – už Pirkėjo prievolių neįvykdymą ar netinkamą įvykdymą.

3.3. Pirkėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Tiekėju, pažeidimu.

**4. Straipsnis. Baigiamosios nuostatos**

4.1. Nė viena Šalis neturi teisės perleisti visų arba dalies teisių ir pareigų pagal šią Trišalę sutartį.

4.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo, taip pat neturi įtakos kitų Sutarties nuostatų galiojimui. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Trišalės sutarties tikslui bei kitoms jos nuostatoms.

4.3. Trišalės sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai arba išsiųsti registruotu ar elektroniniu paštu preambulėje nurodytais adresais, kitais adresais, kuriuos nurodė viena Šalis, pateikdama pranešimą.

4.4. Sutarties įsigaliojimo data laikoma sutarties pasirašymo diena, jei Šalys pasirašo skirtingu metu, Sutarties įsigaliojimo data laikoma paskutiniosios Šalies parašo data.

4.5. Sutartis sudaryta trimis egzemplioriais lietuvių kalba, turinčiais vienodą teisinę galią, kiekvienai Šaliai po vieną egzempliorių.

4.6. Šiuo Šalys patvirtina, kad Sutartį perskaitė, suprato jos turinį ir pasekmes, priėmė ją kaip atitinkančią jų tikslus ir pasirašė aukščiau nurodyta data.

|  |  |  |  |  |  |
| --- | --- | --- | --- | --- | --- |
| **Pirkėjo atstovas** | | **Tiekėjo atstovas** | | **Subtiekėjo atstovas** | |
| Vardas, Pavardė: |  | Vardas, Pavardė: |  | Vardas, Pavardė: |  |
| Pareigos: |  | Pareigos: |  | Pareigos: |  |
| Parašas: |  | Parašas: |  | Parašas: |  |
| Data: |  | Data: |  | Data: |  |

1 priedas

**TRIŠALĖS ATSISKAITYMO SUTARTIES PERDAVIMO - PRIĖMIMO AKTO FORMA**

|  |  |
| --- | --- |
| **PERDAVIMO - PRIĖMIMO AKTAS NR.** |  |

|  |
| --- |
|  |
| (data) |

|  |  |
| --- | --- |
| Pirkimo sutarties Nr.: |  |
| Pirkimo sutarties pavadinimas: |  |
| Pirkimo sutarties pasirašymo data: |  |
| Trišalės sutarties Nr.: |  |
| Trišalės sutarties pasirašymo data: |  |
| Tiekėjas: |  |
| Subtiekėjas: |  |
| Pirkėjas: |  |

Visos (-i) [tiekiamos prekės] [atliekami darbai]  [suteiktos paslaugos] nurodytos [prekių] [darbų] [paslaugų] sąraše, buvo [pristatytos] [atlikti] [suteiktos], pateikti visi reikalingi dokumentai (sertifikatai, naudojimo ir priežiūros instrukcijos ir panašiai).

Pirkėjas [pristatytas prekes] [atliktus darbus] [suteiktas paslaugas] priėmė ir patvirtina, kad [pristatytos prekės] [atlikti darbai] [suteiktos paslaugos] atitinka sutarties sąlygas.

[Prekių] [Darbų] [Paslaugų] sąrašas:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Valiuta:** | | | | | | | | | **Eur** |
| **Eil. Nr.** | **[Užsakymo data]** | **[Pristatymo] [*atlikimo*] [Suteikimo] data** | **Vietos adresas** | **[Garantinis terminas]** | **[Prekės] [Darbai] [Paslaugos] pavadinimas (įvardinant tikslius gamintojų ir modelių pavadinimus)** | **Mato vnt.** | **Kiekis** | **Vieneto kaina be PVM** | **Suma be PVM** |
| **1** | **2** | **3** | **4** | **5** | **6** | **7** | **8** | **9** | **10=8×9** |
|  |  |  |  |  |  |  |  |  |  |
|  |  |  |  |  |  |  |  |  |  |
| **Iš viso be PVM:** | | | | | | | | |  |
| **PVM [tarifas]\*:** | | | | | | | | |  |
| **Iš viso su PVM:** | | | | | | | | |  |

**Šis aktas neatleidžia Tiekėjo bei Pirkėjo nuo likusių jų sutartinių įsipareigojimų pagal nurodytą Pirkimo sutartį vykdymo.**

|  |  |  |  |  |  |
| --- | --- | --- | --- | --- | --- |
| **Perdavė Subtiekėjo atstovas** | | **Patvirtino Tiekėjo atstovas** | | **Priėmė Pirkėjo atstovas** | |
| Vardas, Pavardė: |  | Vardas, Pavardė: |  | Vardas, Pavardė: |  |
| Pareigos: |  | Pareigos: |  | Pareigos: |  |
| Parašas: |  | Parašas: |  | Parašas: |  |
| Data: |  | Data: |  | Data: |  |

|  |  |  |  |
| --- | --- | --- | --- |
|  |  |  |  |

\* - tais atvejais, kai pagal galiojančius teisės aktus tiekėjui nereikia mokėti PVM, atitinkamos skiltys nepildomos ir nurodomos priežastis, dėl kurių tiekėjas PVM nemoka.

|  |
| --- |
| 2359 |